Opinjoni tal-Kummissjoni skond l-Artikolu 252(2), it-tielet sub-paragrafu, punt (c) tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill rigward il-proposta għal direttiva tal-Parlament ewropew u tal-Kunsill li tistabbilixxi qafas għall-istipular ta’ rekwiżiti ta’ disinn Ekoloġiku għal Prodotti li jużaw l-Enerġija (u li temenda d-Direttiva tal-Kunsill 92/42/KEE u d-Direttivi 96/57/KE u 2000/55/KE tal-Parlament Ewropew u tal-Kunsill)COM (2003) 453 finali, C5-0453/2003, 2003/0172 (COD) jemenda l-proposta tal-Kummissjoni b’mod konformi ma’ l-Artikolu 250(2) tat-Trattat KE /* KUMM/2005/0219 finali - COD 2003/0172 */





[pic] | KUMMISSJONI TAL-KOMUNITAJIET EWROPEJ | Brussel 19.5.2005 KUMM(2005) 219 finali 2003/0172 (COD) OPINJONI TAL-KUMMISSJONI skond l-Artikolu 252(2), it-tielet sub-paragrafu, punt (c) tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill rigward il-proposta għal Direttiva tal-Parlament Ewropew u tal-Kunsill li tistabbilixxi qafas għall-istipular ta’ rekwiżiti ta’ disinn Ekoloġiku għal Prodotti li jużaw l-Enerġija (u li temenda d-Direttiva tal-Kunsill 92/42/KEE u d-Direttivi 96/57/KE u 2000/55/KE tal-Parlament Ewropew u tal-Kunsill)COM (2003) 453 finali, C5-0453/2003, 2003/0172 (COD) JEMENDA L-PROPOSTA TAL-KUMMISSJONI b’mod konformi ma’ l-Artikolu 250(2) tat-Trattat KE 2003/0172 (COD) OPINJONI TAL-KUMMISSJONI skond l-Artikolu 252(2), it-tielet sub-paragrafu, punt (c) tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill rigward il-proposta għal Direttiva tal-Parlament Ewropew u tal-Kunsill li tistabbilixxi qafas għall-istipular ta’ rekwiżiti ta’ disinn Ekoloġiku għal Prodotti li jużaw l-Enerġija (u li temenda d-Direttiva tal-Kunsill 92/42/KEE u d-Direttivi 96/57/KE u 2000/55/KE tal-Parlament Ewropew u tal-Kunsill)COM (2003) 453 finali, C5-0453/2003, 2003/0172 (COD) 1. INTRODUZZJONI L-Artikolu 251(2), it-tielet sub-paragrafu, punt (c) tat-Trattat tal-KE jipprevedi li l-Kummissjoni għandha tagħti opinjoni dwar l-emendi proposti mill-Parlament Ewropew fit-tieni qari. Il-Kummissjoni, hawn taħt, tagħti l-opinjoni tagħha dwar l-emendi proposti mill-Parlament. 2. SFOND a) Id-data tat-trażmissjoni lill-Parlament u l-Kunsill: l-1 ta’ Awissu 2003. b) L-opinjoni tal-Kumitat Ekonomiku u Soċjali Ewropew: il-31 ta’ Marzu 2004. c) Id-data ta' l-opinjoni ta’ l-ewwel qari fil-Parlament Ewropew: l-20 ta’ April 2004. d) Id-data tat-trażmissjoni (bil-fomm) tal-proposta emendata: is-27 ta’ April 2004. e) Id-data tal-qbil politiku fil-Kunsill: l-10 ta’ Ġunju 2004. f) Id-data ta’ l-adozzjoni tal-pożizzjoni komuni: id-29 ta’ Novembru 2004 (b’unanimità). g) Id-data ta' l-opinjoni tat-tieni qari: it-13 ta' April 2005. 3. L-għan tal-proposta L-objettiv tal-proposta huwa li tiżgura l-moviment liberu tal-prodotti li jużaw l-enerġija fis-suq intern u tikkontribwixxi għall-politika ta’ protezzjoni ambjentali kif ukoll għas-sigurtà tal-provvista ta’ l-enerġija. Fid-dawl ta’ l-istima li ’l fuq minn 80% ta' l-impatti ambjentali kollha konnessi mal-prodotti (bħall-bidla fil-klima marbuta mal-konsum ta’ l-enerġija) huma ddeterminati matul il-fażi ta’ l-iddisinjar tal-prodott, il-Kummissjoni pproponiet li jiġi stabbilit qafas leġiżlattiv għall-adozzjoni ta’ miżuri implimentattivi dwar rekwiżiti ta’ disinn ekoloġiku għal prodotti li jużaw l-enerġija (EuPs - Energy-using Products ) (bl-esklużjoni tal-mezzi tat-trasport). Kull miżura implimentattiva tkun adottata mill-Kummissjoni, bl-assistenza ta’ kumitat regolatorju, u tkun tindirizza prodotti skond il-kriterji stabbiliti fid-Direttiva preżenti. 4. L-opinjoni tal-Kummissjoni dwar l-emendi mill-Parlament Ewropew 4.1. Emendi aċċettati mill-Kummissjoni Il-Kummissjoni tista’ taċċetta b’mod sħiħ l-24 emenda kollha adottati mill-Parlament Ewropew. Dawn huma r-riżultat ta' pakkett ta' kompromess li sar qbil dwaru bejn il-Parlament Ewropew u l-Kunsill għat-tieni qari. L-emendi huma konformi ma' l-objettivi tal-proposta tal-Kummissjoni u jżommu l-bilanċ ta' l-interessi miksuba fil-pożizzjoni komuni. Il-konklużjoni tal-pakkett ta’ kompromess ġiet iffaċilitata permezz ta’ l-istqarrija tal-Kummissjoni matul is-sessjoni Plenarja li l-Kummissjoni tkun lesta li teżamina l-kwistjoni ta’ l-implimentazzjoni ta’ l-Artikoli 36 u 37 tal-Kostituzzjoni b’rabta ma’ din id-Direttiva ta’ qafas fil-każ ipotetiku tar-ratifika tat-Trattat Kostituzzjonali. L-emendi tal-Pożizzjoni Komuni jirreferu prinċipalment għal: - Definizzjonijiet (b’mod partikolari għall-importaturi u r-responsabbiltajiet tagħhom) - It-tisħiħ tas-sorveljanza tas-suq - Dispożizzjonijiet għall-SMEs u l-informazzjoni għall-konsumatur - Il-formulazzjoni mill-ġdid ta' l-Artikolu 12 li tirrikjedi li tittieħed azzjoni meta prodott li juża l-enerġija jissodisfa l-kriterji ta' l-għażla - Konċentrazzjoni akbar fuq l-effiċjenza ta’ l-enerġija fl-Artikolu 12 meta wieħed iqis iċ-ċiklu tal-ħajja u konsiderazzjoni tal-prodotti bl-aqwa prestazzjoni meta jiġu ffissati r-rekwiżiti - Introduzzjoni ta’ lista ta’ prodotti li għandhom jiġu indirizzati l-ewwel - Introduzzjoni ta’ kriterji indikattivi għall-ammissibilità ta’ attivitajiet awtoregolatorji bħala alternattiva għal xi miżura implimentattiva - Modifiki fl-Anness I, b’mod partikolari fil-parti 3, li jiċċaraw l-ambitu ta’ l-evalwazzjoni li għandha titwettaq mill-manifattur. 5. KONKLUżJONI Skond l-Artikolu 250(2) tat-Trattat tal-KE, il-Kummissjoni temenda l-proposta tagħha kif stipulat hawn fuq.